laion/Wikipedia-Exotic huggingface dataset:
ארמיית האוויר הרביעית

ארמיית האוויר הרביעית (ברוסית: воздушная армия ‏я‏-4) הייתה ארמייה של הצבא האדום שלחמה במלחמת העולם השנייה. היחידה הוקמה ב-7 במאי 1942 בהתאם לפקודת שר ההגנה של ברית המועצות. היחידה הוקמה על בסיס יחידות חיל האוויר שהיו מוצבות בגזרת החזית הדרומיתו כללה אז 208 מטוסים. היא השתתפה בכל המבצעים של החזית לרבות קרבות באזור הדרום, כולל קרבות באזור דונבס, הקרב על קווקז וקרבות אוויר באזור קובאן. באביב 1944 היא תמכה בכוחות היבשה במהלך שחרור חצי האי קרים. בקיץ 1944 היא נכללה בכוחות של החזית הבלארוסית השנייה. בעקבות כך היא השתתפה במבצע בגרטיון, מבצע פרוסיה המזרחית וקרב על ברלין במהלך ימי המלחמה טייסי הארמייה ביצעו 300 אלף טיסות. לאחר סיום מלחמת העולם השנייה, היא הוצבה בשטח פולין. עתה היא מוצבת בצפון קווקז ומטה שלה ממוקם ברוסטוב על דון. ארמייה האוויר הרביעית באתר samsv (ברוסית)
מגלוצרוס

מגלוצרוס (שם מדעי: Megaloceros; מילולית: "קרניים ענקיות") הוא סוג נכחד של אייל גדול שחי בסוף הפליוקן עד להולוקן. בעבר המין נחשב המין אייל אירי (Megaloceros giganteus) ליחיד בסוג זה, אך נמצאו עוד כמה מינים באתרי חפירות באירואסיה. איילים אלה היו בעלי קרניים מסועפות גדולות שהזכירו את האייל קורא מאמריקה הצפונית וצפון אירואסיה, אך היו כבדים וארוכים יותר. לפי מראה השלד היה המגלוצרוס קרוב יותר לאיילי העולם הישן, כמו אייל אציל או ואפיטי, מאשר לאייל קורא. מבנה הקרניים הכבדות נועד לסמן לנקבות שהזכרים חזקים וקשוחים מספיק, וכן כדי להילחם בזכרים יריבים חסונים, דבר התואם את עקרון ההכבדה של החוקר אמוץ זהבי. אפשרות נוספת היא שהקרניים שימשו כנשק משני להגנה מטורפים, אף שמשקלן עלול היה לגרום לטריפת בעליהם האיטי יותר במקרה והיה מסתבך בעטיין בצמחייה. Megaloceros stavropolensis Megaloceros luochuanensis Megaloceros antecedens Megaloceros pachyosteus Megaloceros savini אייל אירי (Megaloceros giganteus) מדיה וקבצים בנושא מגלוצרוס בוויקישיתוף מגלוצרוס, באתר NCBI (באנגלית) מגלוצרוס, באתר האנציקלופדיה של החיים (באנגלית) מגלוצרוס, באתר GBIF (באנגלית)
רמת אביב גימל

רמת אביב גימל היא סדרת טלוויזיה ישראלית מסוגת אופרת סבון, ששודרה בערוץ 2 בשנים 1995–2000, וזכתה להצלחה רבה. סדרת הדרמה נוצרה על ידי יואל זילברג והתסריטאי גל פרידמן שיצר את התסריט של הסדרה עבור הזכיינית "טלעד". צולמו שש עונות, אורך חיים גבוה מאוד במונחים של עולם הטלוויזיה בישראל. את הסדרה ערך יואב זומר. צילומי הסדרה הופסקו לאחר ירידה בשיעור הרייטינג בעקבות העברתה לשעת שידור שאיננה פריים טיים. שידורים חוזרים של פרקי הסדרה שודרו בעבר בערוץ 2, בערוץ הוט בידור ישראלי, ומשודרים כעת בערוץ 24. הסדרה כונתה "אופרת הסבון הישראלית הראשונה", כי תכניה היו מאוד דומים לאופרות הסבון שהופקו בארצות הברית וחלקן שודרו בישראל החל מראשית שנות התשעים. אף על פי כן, רמת אביב ג' הייתה אופרת הסבון השנייה שנעשתה בישראל, כאשר הראשונה הייתה "זהב של שוטים" בכיכובו של נתי רביץ. את שיר הנושא לסדרה, "איתך", כתב חיים קינן, הלחין דובי זלצר ושרה הזמרת ליאורה. זלצר הלחין גם את נעימת הנושא של הסדרה. ב-1996 יוצרו ושווקו על ידי חברת "עלית" 135 קלפים עם תמונות של כוכבי הסדרה. הסדרה נקראה על שמה של שכונת מגורים בצפון תל אביב בעלת שם זהה. שכונת רמת אביב ג' הפכה בסוף שנות התשעים של המאה העשרים לסמל של נהנתנות ורמת חיים גבוהה, בעיקר בגלל סדרת הטלוויזיה הפופולרית. הסדרה סובבת את מרכז חייהם של הדמויות בשכונת הפאר "רמת אביב ג", דמויות המפתח בסדרה: שרון לינוביץ, נערה יפה ומפונקת, גולמה על ידי יעל בר זוהר, שהייתה אז אלמונית ובעקבות תפקידה הפכה לאחת הנשים הבולטות בעולם הבידור הישראלי. אמה של שרון, עידית לינוביץ, ה"ביץ'" הישראלית הראשונה, גולמה על ידי גילת אנקורי. בעלה של עידית ואביה החורג של שרון הוא מייק לינוביץ' המגולם על ידי שלמה סדן. ביתו של מייק מנישואין קודמים טלי ובעלה בני עורך הדין עובדים בחברה. משפחת לינוביץ' היא בעליה של חברת האופנה "אופל", עידית יחד עם אחיה גיא (ברוך דרור) המנהל הבכיר, מנהלים את החברה של אביהם יואל ריבק (גדעון שמר). סביב הדמויות בחברה מתפתחת מלודרמה של אהבות, שקרים, בגידות וסודות. תנוחי "רמת אביב גימל", במסד הנתונים הקולנועיים IMDb (באנגלית) "רמת אביב גימל", באתר אידיבי "רמת אביב גימל", במיזם "אישים" לתיעוד היצירה הישראלית פרקים מלאים לצפייה באתר וואלה! (הקישור אינו פעיל) אודי אורמן, המקור, באתר nrg‏, 16 בדצמבר 2005 סקירה של אופרות סבון, מאת תיקי בלס עמית יולזרי, "רמת אביב ג'" חוגגת 20: איך הסדרה השפיעה על השכונה?, באתר Time Out תל אביב, 12 ביולי 2015 מיטל קויפמן‏, בחנו את עצמכם: כמה טוב אתם זוכרים את "רמת אביב ג'"?, באתר וואלה, 16 ביולי 2015 סמדר שילוני, דוגמניות וטריקת דלתות: "רמת אביב גימל" עשתה את זה בלי בושה, באתר ynet, 30 במאי 2017
הארמייה ה-34 (ברית המועצות)

הארמייה ה-34 (ברוסית: армия ‏я‏-34) הייתה ארמייה של הצבא האדום שלחמה במלחמת העולם השנייה. היחידה הוקמה ביולי 1941. ב-18 ביולי 1941 יחידות הארמייה החלו להתארגן בקו ההגנה מערבית למוסקבה. יחידות הארמייה ה-34 התארגנו על הקו מזרחית לעיר סטאראיה רוסה. ב-11 באוגוסט ארמייה ה-34 החלה במתקפה נגד יחידות של הקורפוס העשירי. לצבא האדום היה יתרון בכוח אדם של פי 3-4 על פני יחידות ורמאכט. ב-18 באוגוסט 1941 וילהלם פון לב החליט להעביר לגזרה תגבורות משמעותיות. דיוויזיית הפאנצר אס אס השלישית הצליחה לא רק לעצור את המתקפה הסובייטית, אך גם לכתר את החלק המשמעותי של ארמייה ה-34. במהלך זה ארמייה ה-34 איבדה חלק משמעותי של כוח האדם שלה, 74 מ-83 טנקים ו-628 מ-748 תותחים. לאור הכישלון, מפקד החזית הצפון-מערבית הורד בדרגה ונשפט ל-5 שנות מאסר. בספטמבר 1941 קווי ההגנה של הארמייה ה-27 נפרצו וכתוצאה מכך כותרו יחידות שלה וגם יחידות של הארמייה ה-11 וארמייה ה-34. מפקד ארמייה ה-34 הוצא להורג. בסוף ספטמבר 1941 קו החזית בגזרת הארמייה התייצב. במהלך שנת 1942 יחידות הארמייה ה-34 ניסו מספר מתקפות במסגרת מבצע דמיאנסק אך ללא הצלחה. במהלך שנת 1943 היו מספר ניסיונות לשחרר את העיר סטאראיה רוסה אך ללא הצלחה. ב-20 בנובמבר 1943 הוחלט להעביר יחידות הארמייה לטובת ארמיית ההלם הראשונה. מפקדת הארמייה ה-34 בהמשך הייתה בסיס למפקדת הארמייה הרביעית. ניקולאי פרונין (יולי 1941 - אוגוסט 1941) קוזמה קצ'אנוב (אוגוסט 1941 - ספטמבר 1941) - הוצא להורג. פיוטר אלפרייב (ספטמבר 1941 - דצמבר 1941) ניקולאי ברזרין (דצמבר 1941 - אוקטובר 1942) אנטון לופטין (אוקטובר 1942 - מרץ 1943) פאבל קורוצ'קין (מרץ 1943 - יוני 1943) איוואן סובטניקוב (יוני 1943 - נובמבר 1943) הארמייה ה-34 באתר samsv (ברוסית)
חבורה קומפקטית מקומית

במתמטיקה, חבורה קומפקטית מקומית היא חבורה טופולוגית שהטופולוגיה שלה קומפקטית מקומית והאוסדורף. למשפחה זו דוגמאות חשובות רבות, כגון חבורות אלגבריות מעל שדה המספרים הממשיים או המרוכבים, או כל שדה מקומי לא ארכימדי. על חבורה קומפקטית מקומית מוגדרת מידת האר, המאפשרת לבצע אינטגרציה של פונקציות מדידות-בורל, המובילה להכללה של הכלים הסטנדרטיים באנליזה מתמטית, כגון התמרת פורייה. תוצאות רבות בתורת ההצגות של חבורות סופיות מוכחות על ידי חישוב הממוצע של קבוצה. בהצגות עבור חבורה קומפקטית אפשר להמיר חישובים כאלה באינטגרל המנורמל לפי מידת האר, ולכן תורת ההצגות של חבורות קומפקטיות אינה רחוקה מזו של חבורות סופיות. טכניקות אלה אינן ממשיכות לחבורות קומפקטיות מקומית, ושם נדרשים כלים מתקדמים יותר כגון אנליזה הרמונית. תורת ההצגות של חבורות אבליות קומפקטיות מקומית מתוארת על ידי דואליות פונטריאגין. חבורה קומפקטית מקומית, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אפרים שריר

אפרים שריר (1919 - אוקטובר 2001) היה איש ציבור ישראלי שכיהן כראש עיריית נהריה בשנים 1974–1983. שריר נולד בטרנסילבניה. הוא הצטרף בגיל צעיר לתנועת נוער ציונית ובסוף שנות ה-30 עלה לארץ ישראל, בה הצטרף לקבוצת השרון. בשנת 1955 עבר לנהריה בה עבד במועצת הפועלים כמזכיר איגוד העובדים החקלאיים ולאחר מכן כגזבר מועצת הפועלים. בסוף 1965 נבחר למזכיר מועצת הפועלים של נהריה. שריר המשיך לקדנציה שנייה בראשות מועצת הפועלים. בסוף שנת 1972 לאור דיבורים על סיום כהונתו רבת השנים של גרשון טץ כראש העיר, עלה שמו של שריר כמועמד להחליפו והוא התמודד בתוך מפלגת העבודה על התפקיד, אל מול סגן ראש העיר צבי מאליק. באפריל 1973 זכה שריר למועמדות המפלגה לראשות העיר ורשימת המערך בראשותו זכתה בבחירות ב-7 מתוך 15 מושבים. שריר חתם על הסכם קואליציוני עם נציג הדתיים ובתחילת פברואר נבחר לראשות העיר. בבחירות בנובמבר 1978 זכה לכהונה נוספת בקבלו כ-54% מקולות המצביעים. בתחילת 1983 ביקש שריר לפרוש ולהעביר את תפקיד ראש העיר למנכ"ל העירייה, יעקב כהנוב. אולם הוא שוכנע להתמודד על עוד קדנציה, אך נוצח במועצת הסניף של מפלגת העבודה על ידי חיים לבב שירש ממנו את ראשות עיריית נהריה. בסוף שנות ה-80 עמד בראש ועדה ציבורית להקמת מוזיאון בריאות בנהריה. יואל דר, הישגו האישי של שריר, דבר, 29 בנובמבר 1978 יואל דר, אפרים שריד, ראש עירית נהריה, דבר, 22 בפברואר 1974 נבחר מזכיר מ.פ. נהריה, על המשמר, 29 בדצמבר 1965 טץ - מועמד העבודה לראשות עירית נהריה, דבר, 12 באוגוסט 1969 2 מועמדים בנהריה, מעריב, 12 באוקטובר 1972 א. שריר - מועמד "העבודה" לראשות עירית נהריה, דבר, 4 באפריל 1973 הודעה בדבר תוצאות הבחירות לעירית נהריה, ילקוט הפרסומים 1984, עמוד 737-738 אפרים שריר — ראש עירית נהריה, מעריב, 15 בינואר 1974 אפרים שריר מהמערך ראש עירית נהריה, מעריב, 5 בפברואר 1974 נהריה, אפרים שריר קיבל 54%, מעריב, 8 בנובמבר 1978 יצחק מרידור, שריר נוצח בסניף העבודה בנהריה, דבר, 25 במאי 1983 מאיר הראובני, נהריה, מעריב, 19 בנובמבר 1989
סאהלה–וורק זוודה

סאהלה–וורק זוודה (באמהרית: ሳህለወርቅ ዘውዴ, בתעתיק לטיני: Sahle-Work Zewde, נולדה ב-21 בפברואר 1950) היא נשיאת אתיופיה, החל מ-25 באוקטובר 2018. לפני מינויה לנשיאה כיהנה סאהלה–וורק זוודה במגוון תפקידים דיפלומטיים, בהם נציגת מזכ"ל האו"ם באיחוד האפריקאי סאהלה–וורק זוודה נולדה וגדלה באדיס אבבה, הבכורה מארבע בנות. אביה היה קצין בכיר בצבא הקיסרי (אנ'). למדה מדעי הטבע באוניברסיטת מונפלייה, צרפת. דוברת אמהרית, צרפתית ואנגלית. כיהנה כשגרירת אתיופיה בסנגל ושגרירה לא-תושבת במאלי, כף ורדה, גינאה-ביסאו, גמביה וגינאה משנת 1989 עד 1993. בשנים 1993–2002 הייתה שגרירה בג'יבוטי ונציגה קבועה ברשות הבין-ממשלתית לפיתוח, ארגון בן 8 מדינות באפריקה שחתמו ביניהן הסכמי סחר. מכן שימשה כשגרירה בצרפת, תוניסיה ומרוקו. במקביל לתפקידיה הדיפלומטיים מילאה סאהלה–וורק מגוון תפקידים, בהם נציגת אתיופיה באונסק"ו, נציגת האיחוד האפריקאי בלשכת מזכ"ל האו"ם, נציגת אתיופיה בנציבות הכלכלית של האומות המאוחדות לאפריקה, אחראית על ענייני אפריקה במשרד החוץ של אתיופיה, ומנהלת משרד האו"ם בניירובי. ביוני 2018 מינה מזכ"ל האו"ם אנטוניו גוטרש את סאהלה-וורק לנציגת האיחוד האפריקאי בלשכת מזכ"ל האו"ם, ובכך הפכה לאישה הראשונה בתפקיד זה. ב-25 באוקטובר 2018 מונתה סאהלה-וורק זוודה לנשיאת אתיופיה על ידי הפרלמנט האתיופי, האישה הראשונה בתפקיד זה בעידן המודרני (קדמה לה זאודיתו, קיסרית אתיופיה בשנים 1916–1930) והאישה היחידה שעומדת בראש מדינה אפריקנית. מינויה אושר מספר ימים לאחר שראש ממשלת אתיופיה, אבייה אחמד עלי, הקים ממשלה חדשה בה נשים מחזיקות ב-50% מהתיקים, כולל משרד ההגנה ומשרד השלום. סאהלה-וורק נשואה ואם לשני בנים. מדיה וקבצים בנושא סאהלה–וורק זוודה בוויקישיתוף AP, מהפכה באתיופיה: נשיאה, שרת הגנה וקבינט נשי, באתר ynet, 25 באוקטובר 2018
אורטל עמר

אורטל עמר (נולדה ב-3 בספטמבר 1990) היא מנחת טלוויזיה, שדרנית ומפיקה ברדיו, שחקנית וכתבת ישראלית. עמר נולדה, גדלה והתחנכה בפתח תקווה כבת בכורה ולה אח קטן הסובל מאוטיזם. שירתה בצה"ל כרס"פית מתגייסים בבסיס תל השומר. עם שחרורה מצה"ל בשנת 2010, השתלבה בתפקידה הראשון בעולם התקשורת כעוזרת עורך ראשי של אתר חדשות הספורט "ONE". במקביל, החלה לשמש מפיקה ראשית בתוכנית הספורט של רדיו תל אביב בהגשתם של אופירה אסייג ואייל ברקוביץ'. לאחר זמן קצר בתפקיד החלה גם להגיש בתוכנית פינות שבועיות בנושא ספורט לסירוגין עם הדוגמנית שיר אלמליח. בשנת 2014 הצטרפה לצוות תוכנית הרדיו בהגשתו של ירון אילן "ריח מנטה", אשר שודרה בימי חמישי. במסגרת התוכנית הגישה פינה שבועית קבועה העוסקת בעולם הרכילות בזמר הים-תיכוני. לאחר הצלחתה של פינתה בתוכנית הרדיו, השתלבה ככתבת שטח בתוכניתו של ירון אילן "שישי שמח", אשר שודרה מדי יום שישי בערוץ מוזיקה 24. החל מסוף שנת 2014 הצטרפה עמר לצוות כתבי השטח של התוכנית "ערב טוב עם גיא פינס", והפכה לחברה קבועה במערכת התוכנית. בשנת 2018, במקביל לעבודתה בתוכניתו של גיא פינס, הצטרפה עמר לפאנל התוכנית "חדשות הבוקר" בקשת 12, לצידם של ניב רסקין ומירי מיכאלי. ביולי 2021 הצטרפה ל"נינג'ה ישראל" ככתבת שטח. לאורטל תואר ראשון בכלכלה מהמכללה למנהל בראשון לציון. ב-2021 השתתפה בתוכנית הטלוויזיה "גולסטאריות". באותה השנה הובילה סרט קצר על חייה של קארין באומן והתמודדותה עם מחלת האנורקסיה. ב-2022 גילמה עמר את דמותה של ושתי במחזמר "מגילת אסתר". החל מחודש מאי אותה השנה היא מגישה תוכנית יומית ברדיו לב המדינה לצידו של ליאור דיין. עמר הייתה בזוגיות עם בן-אל תבורי, ולהם בן. עמר מתגוררת עם בנה בשכונת כוכב הצפון בתל אביב. מדיה וקבצים בנושא אורטל עמר בוויקישיתוף אורטל עמר, ברשת החברתית אינסטגרם אורטל עמר, במיזם "אישים" לתיעוד היצירה הישראלית אורטל עמר, במסד הנתונים הקולנועיים IMDb (באנגלית) הדס בשן, ‏"לא מכל ריב צריך לעשות עניין – הכל בסדר טודו בום", באתר ‏מאקו‏, 29 ביוני 2017 "הסכם הממון שאני יזמתי", באתר ‏מאקו‏, 25 במאי 2018 בר זגה, ביקיני בחודש שביעי: אורטל עמר מדגמנת הריון על שפת הים, במדור "פנאי פלוס" באתר ynet‏, 12 באוגוסט 2018 אורית מרלין-רוזנצוייג, אורטל עמר: "חתמתי על הסכם ממון עם בן אל תבורי הרבה לפני ההריון", באתר Xnet‏, 2 בספטמבר 2018 רז שכניק, "לא בחרתי להיות אם חד־הורית, בחרתי להביא ילד לעולם עם בן זוג שהבטיח לי הרים וגבעות", באתר "ידיעות אחרונות", 26 ביוני 2020 יפעת הללי אברהם, ‏כל מי שצריך להתנצל בפניי עוד יתנצל, באתר ‏מאקו‏, 21 בדצמבר 2023
אפידיום

אפידיום (שם מדעי: Apidium) הוא סוג של קוף קדום שחי בפלאוגן לפני 30–39 מיליון שנה באזור מצרים. משמעות שמו לקוחה מהאל המצרי אפיס שנראה כמו שור. זאת כיוון שכשמצאו אותו הוא נחשב למין של פר. הקוף התגלה בידי החוקר הנרי פיירפילד אוסבורן ב-1988. האפידיום היה שייך למשפחה Parapithecidae הקרובה לאנתרופואידים המודרניים והיה מאבותיהם של הקופים צרי האף מהעולם הישן. נמצאו בסוג זה 4 מינים. רוב המאובנים שנמצאו חלקיים ונדירים, אבל מאובני המין Apidium phiomense נמצא במצבים טובים יותר. קופים קדומים אלה חיו על העצים ברחבי צפון אפריקה הקדומה שהייתה גשומה יותר והכילה ים קדום באזור הסהרה של ימינו. הם היו אוכלי פירות, וייתכן שהיו בעלי דו-צורתיות זוויגית אצל זכרים גדולים. האפידיום נראה בסדרה של ה-BBC ללכת עם החיות הקדומות בפרק השני. בפרק נראית קבוצת קופים העומדת סביב לעצי מנגרובים ומחפשים בהם מזון, אך נאלצים לשמור מרחק מטורפים ימיים כמו הכריש פיסוגלאוס והלווייתן הטורף בסילוזאורוס. מדיה וקבצים בנושא אפידיום בוויקישיתוף אפידיום, באתר GBIF (באנגלית)
גודינוטיה

גודינוטיה (שם מדעי Godinotia) הוא סוג נכחד של פרימט שחי בתחילת האאוקן בהסן שבגרמניה. מאובני הפרימט שנמצאו רק בשנת 2000 מזכירים עצמות של למורים, והוא היה שייך כמותם לקבוצה בעלי אף לח, אך היה שונה מעט מבני הקבוצה החיים כיום. מקור שמו הוא מהפרימטולוג מארק גודינוט (Marc Godinot). אורך יצור זה הגיע ל-30 סנטימטר ללא הזנב, בערך בגודל של חתול בית. ליצור היו שיניים מחודדות וקשות שהותאמו לאכילת חרקים או פירות. בתקופתו הייתה גרמניה מוקפת ביערות גשם לחים וחמימים בהרבה מהיום. ככל הנראה הוא היה שוכן עצים ובדומה לגלגויים וללוריסים היה פעיל בלילות. הוא היה בעל ראיית צבעים ירודה מעט מהלמורים והקופים וחי בקבוצות קטנות או בזוגות. יונק זה הופיע בסדרה ללכת עם חיות. מדיה וקבצים בנושא גודינוטיה בוויקישיתוף גודינוטיה, באתר GBIF (באנגלית)
חוליגן אמריקאי

חוליגן אמריקאי (באנגלית: American Vandal) היא סדרה מוקומנטרית אמריקאית שיצרו דן פרולט וטוני יאסנדה. הסדרה עלתה לראשונה ב-15 בספטמבר 2017, בנטפליקס. הסדרה היא פרודיה על סדרות דוקומנטריות של "פשע אמיתי" כגון התוכנית "לעשות רוצח". ב-26 באוקטובר 2018 פורסם כי נטפליקס ביטלה את הסדרה לאחר שתי עונות, אך דווח כי היוצרים מתכננים למכור את הסדרה לשידור בפלטפורמות אחרות, אולם נכון לשנת 2023 הסדרה טרם נמכרה לאף פלטפורמה אחרת. העונה הראשונה עוקבת אחר מתיחה שהתרחשה בתיכון, שהותירה 27 כלי רכב של צוות בית הספר מושחתים, לאחר שרוססו עליהם ציורים של זרגים. ליצן הכיתה, דילן מקסוול, שמיניסט, מואשם בביצוע הפשע על ידי הנהלת בית הספר ומושעה לצמיתות. חקירה של המקרה, שמתבצעת על ידי התלמיד פיטר מלדונדו יחד עם חברו סאם אקלונד, מנסה להוכיח אם אכן דילן עומד מאחורי הפשע. העונה השנייה עוקבת אחר פיטר וסאם שמתחילים לחקור סיפור של ונדליסט חדש, הפעם בתיכון קתולי יוקרתי בוושינגטון, בו בוצעו שלל "מעשי זוועה" הקשורים בצואה, ביניהם הכנסת חומר משלשל למכונת הלימונדה שבקפיטריה, על ידי אישיות מסתורית באינסטגרם שמכנה את עצמו "פורץ הגללים". אתר האינטרנט הרשמי של חוליגן אמריקאי חוליגן אמריקאי, ברשת החברתית אקס (טוויטר) חוליגן אמריקאי, ברשת החברתית אינסטגרם "חוליגן אמריקאי", במסד הנתונים הקולנועיים IMDb (באנגלית) "חוליגן אמריקאי", באתר נטפליקס "חוליגן אמריקאי", באתר Rotten Tomatoes (באנגלית) "חוליגן אמריקאי", באתר Metacritic (באנגלית) "חוליגן אמריקאי", במסד הנתונים הקולנועיים KinoPoisk (ברוסית) Rebecca Iannucci, Rebecca Iannucci, American Vandal Cancelled at Netflix, TVLine, ‏2018-10-26 (באנגלית) Nellie Andreeva, Nellie Andreeva, ‘American Vandal’ Canceled By Netflix After 2 Seasons, Deadline, ‏2018-10-26 (באנגלית)
פופיגרוס

פופיגרוס (שם מדעי: Puppigerus) הוא סוג של צב ים קדום שחי בתקופת האאוקן לפני 50 מיליון שנה. מאובנים של צב זה נמצאו בארצות הברית, בריטניה, בלגיה, דנמרק ואוזבקיסטן. צב זה הגיע ככל הנראה לאורך של 90 סנטימטרים והגיע למשקל 9–14 קילוגרם בממוצע. הוא היה קרוב לצבים הימיים המודרניים בניגוד לצבי ים קדומים יותר ולעיתים גם גדולים יותר שחיו בקרטיקון. היה לצב שריון קמור ושטוח יחסית, עיניים מגודלות מאוד ומקור קרני. ייתכן מאוד שהיה הרביוור בדומה לצב ים ירוק. עצמות הרגליים האחוריות מרמזות על כך שהיה בנוי גם לחיים על היבשה ולא רק עלה לחופים להתרבות. צב ים זה תואר על ידי החוקר האמריקאי אדוארד דרינקר קופ ב-1870. צבי ים אלה נכחדו לחלוטין לאחר תקופת האאוקן. מדיה וקבצים בנושא פופיגרוס בוויקישיתוף פופיגרוס, באתר האנציקלופדיה של החיים (באנגלית) פופיגרוס, באתר GBIF (באנגלית)
קנתיסוכוס

קנתיסוכוס (שם מדעי: Kentisuchus) הוא סוג של תנינאי נכחד שחי בתחילת האאוקן. מאובנים של היצור נמצאו כבר ב-1955 ונמצאו באירופה מבריטניה וצרפת עד אוקראינה. בתקופת האאוקן אזורים אלה היו גשומים בהרבה מכיום. לסתותיו של התנין היו מוארכות ודקות ודמו ללסתות הגוויאל ההודי. בעל החיים החי הקרוב אליו ביותר היה הגוויאל החקיין שחי בדרום-מזרח אסיה. קודם לכן הוא נחשב כמין של תנין או של הסוג Megadontosuchus ממשפחת הגוויאליים. התנין חי כנראה סביב לים תטיס העתיק לחופי אירופה ואפריקה ושחה לעיתים לאיים מבודדים כמו שהייתה איטליה במהלך האאוקן. הוא צד דגים בעזרת הלסתות החזקות והדקות ואולי גם בעלי חיים נוספים שהזדמנו לו. תורקוזאורוס מדיה וקבצים בנושא קנתיסוכוס בוויקישיתוף קנתיסוכוס, באתר האנציקלופדיה של החיים (באנגלית) קנתיסוכוס, באתר GBIF (באנגלית)
ג'פרי וייטהד

ג'פרי וייטהד (באנגלית: Geoffrey Whitehead; נולד ב-1 באוקטובר 1939) הוא שחקן אנגלי. הוא הופיע במגוון רחב של תפקידים בטלוויזיה, בקולנוע וברדיו. בתיאטרון שיחק בשייקספיר גלוב, בתיאטרון סנט מרטין ובבריסטול אולד ויק. וייטהד נולד ב-1 באוקטובר 1939 בשפילד שבדרום יורקשייר. הוא למד משחק באקדמיה המלכותית לאמנות הדרמה (RADA). ב-1971 שיחק בסרטי הקולנוע "הכמהים לאהבה" ו"חטוף". ב-1972 הופיע בסרט "And Now the Screaming Starts!", ב-1979 שיחק בתפקידבונה הספינות תומאס אנדרוז בסרט "אס.או.אס. טיטאניק". ב-1982 הופיע בסרט "Inside the Third Reich", ב-1997 שיחק ב"משחקי נוכלים", וב-2010 בסרט "Love/Loss". תפקידיו בטלוויזיה כוללים הופעות בסדרה "Z-Cars" (ב-1964 עד 1965 ומ-1972 עד 1975) בשני תפקידים שונים. ב-1973 הופיע וייטהד בסיטקום "Some Mothers Do 'Ave 'Em". בשנים 1979 ו-1980 גילם את שרלוק הולמס בסדרה "שרלוק הולמס וד"ר ווטסון". עוד שיחק במיני-סדרה "פיטר הגדול" (1986), בקומדיית המצבים "צ'למספורד 123" (מ-1988 עד 1990), במיני-סדרה "מלחמה וזיכרון", בסדרה הקומית "Second Thoughts", בפרק בסדרה "בית אליוט" (1991), בסיטקום "Executive Stress", בסדרה "הממלכה הקטנה", ובסיטקום "The Worst Week of My Life". וייטהד מרבה להופיע ברדיו בתפקידים שונים כגון רולנד קינגוורת'י בסדרה הקומית "Old Harry's Game" ברדיו 4 של ה-BBC, בתפקיד אב המנזר רוברט בעיבוד הרדיופוני של הסדרה "קדפאל", בדמות ג'ון ברסד בעיבוד של הרומן "בין שתי ערים" מאת צ'ארלס דיקנס, ובתפקיד השופט וורגרייב בעיבוד לספרה של אגאתה כריסטי "עשרה כושים קטנים". בין 2007 ל-2012 כיכב וייטהד בתפקידים קומיים רבים ברדיו ה-BBC בהם בסדרה "Bleak Expectations". עוד הופיע בשתי עונות של הסדרה "Reggie Perrin" בתפקיד ויליאם, חמו של רג'י. ב-2011 הצטרף לצוות שחקני קומדיית המצבים "Not Going Out" בעונה החמישית בתפקיד ג'פרי אדמס, אביהם של לוסי וטים. הדמות הופיעה בסדרה כבר ב-2007, אבל לפניו גילם את הדמות טימותי וסט. ב-2013 הופיע וייטהד בתוכנית "קומיק ריליף" בתפקיד הכומר במערכון החתונה של סיימון קאוול. ב-2015 החל וייטהד לגלם את דמותו של מר ניובולד בסיטקום "עדיין פתוחים ברציפות" של ה-BBC. ג'פרי וייטהד, במסד הנתונים הקולנועיים IMDb (באנגלית) ג'פרי וייטהד, באתר AllMovie (באנגלית) ג'פרי וייטהד, במסד הנתונים הקולנועיים KinoPoisk (ברוסית) ג'פרי וייטהד, באתר MusicBrainz (באנגלית) ג'פרי וייטהד באתר Aveleyman Link to interview with Geoffrey Whitehead
מגארכנה

מגארַכְנֶה (שם מדעי: Megarachne; מילולית: "עכביש ענק") הוא סוג של חסר חוליות קדום גדול ביותר שהיה שייך לקבוצה בעלי כליצרות בה כלולים העכבישים והעקרבים המודרניים. ייתכן שהוא דמה להם אך היה שייך לסדרה נכחדת - עקרבי מים שכשמם חיו ברובם בתוך הימים והאוקיינוסים. סוג זה בדומה לעוד סוגים מהמשפחה Mycteroptidae היה בעל מאפיינים של יצור יבשתי. המאובנים של היצור התגלו על כמה סלעים בסן לואיס שבארגנטינה. יצור זה הגיע לאורך 54 סנטימטר והיה לעכבישן הגדול ביותר שדרך על פני האדמה (בעבר סברו שעכבישים נכחדים מהקבוצה מסוטליים היו גדולים יותר אך אין לכך רמזים). כמו כן הוא חי במים מתוקים אך לא בים כמו רוב עקרבי המים. הוא היה בעל צורה שטוחה מעט איתה אולי יכל "לטאטא" את הקרקעית ולחלץ החוצה חסרי חוליות. לא ידוע אם יצור זה חי כיצור יבשתי ואולי אף טיפס על עצים. הוא חי כנראה ברחבי האגמים של ארגנטינה לפני 306-298 מיליון שנה, אז היה אקלים לח וחמים בהרבה מארגנטינה של היום. כמו כן היו אחוזי חמצן גבוהים מאוד באוויר, דבר שגרם לחסרי חוליות שונים לגדול. מאובן שנמצא במוזיאון מדיה וקבצים בנושא מגארכנה בוויקישיתוף מגארכנה, באתר GBIF (באנגלית)
דריולסטים

דריולסטים (שם מדעי: Dryolestoidea) היא על-סדרה של יונקים נכחדים שחיו מתור היורה ועד לתקופת הנאוגן ומאובניהם נמצאו ברחבי אפריקה, אמריקה הדרומית וייתכן שגם באוסטרליה. יצורים אלה היו יונקים קדומים ופרימיטיביים שקדמו לקבוצת התריה (Theria), בה מצויים הכיסאים (מטאתריה) ויונקי השליה המודרניים. מבנה שיניהם היה שונה מכל יונק חי. כמה מחקרים מורפולוגיים מורים על כך שחפרפרת הכיס צריכה גם להיכלל בקבוצה, מה שיהפוך אותה לקבוצה קיימת. ככל הנראה הם צאצאי קבוצות יונקים פרימיטיביות עוד יותר כמו מולטיטוברקולטה או של כמה קיינודונטיים או יונקי הביב שהטילו ביצים. יצורים אלה היו קטנים ברובם ובעלי שיניים חדות וחסרות דנטין שאיתם הם אכלו בעיקר חרקים. הם שרדו בעיקר בעידן המזוזואיקון והחלו להתמעט עם הכחדת הדינוזאורים הגדולים. ככל הנראה הם לא עמדו בתחרות עם יונקים מפותחים יותר ועם אקלימים משתנים. על-סדרה דריולסטים (Dryolestoidea) - נכחדה סדרה Dryolestida משפחה Dryolestidae משפחה Paurodontidae קבוצה Meridiolestida סוג קרונפיו (Cronopio) סוג Leonardus סוג Necrolestes משפחה Austrotriconodontidae משפחה Brandoniidae משפחה Donodontidae משפחה Mesungulatidae משפחה Peligrotheriidae משפחה Reigitheriidae סדרה Amphitheriida משפחה Amphitheriidae מדיה וקבצים בנושא דריולסטים בוויקישיתוף
Money (שיר של קארדי בי)

Money (בעברית: כֶּסֶף) הוא סינגל שהוקלט על ידי הראפרית האמריקאית קארדי בי. השיר יצא לאור ב-23 באוקטובר 2018, כסינגל שלא מתוך אלבום, על ידי חברות התקליטים וורנר מיוזיק גרופ ואטלנטיק רקורדס. השיר למקום ה-13 במצעד הבילבורד הוט 100, והשביעי במצעד שירי ה-R&B\היפ הופ. השיר נכתב והופק על ידי קארדי בי ואנתוני ז'רמן וייט. אנתוני ז'רמן וייט אף הפיק את סינגל פריצתה, "Bodak Yellow". השיר בדומה לשירים רבים אחרים של קארדי בי, הוא שיר בסגנון ההיפ-הופ. בנוסף לכך, סקרו פיצ'פורק את השיר. Black Squirrel Radio ערכו סיקור מקיף על השיר והעניקו לו ציון של 4. טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-175 מיליון צפיות. ב-21 בדצמבר 2018, יצא הקליפ הרשמי של השיר, אשר נכון לדצמבר 2019, צבר למעלה מ-95 מיליון צפיות. בארצות הברית הצליח השיר להגיע למקום ה-13. מידע על היצירה "Money" באתר מיוזיק בריינז מידע על הסינגל "Money" באתר מיוזיק בריינז מידע על היצירה "Money" באתר Discogs מילות השיר "Money" באתר Genius סרטון השיר "Money" באתר יוטיוב השיר בטיידל השיר במצעד הבילבורד הוט 100 השיר במצעד שירי ה-R&B\היפ הופ ""Money" by Cardi B Review - Black Squirrel Radio". Black Squirrel Radio (באנגלית אמריקאית). 2018-10-25. נבדק ב-2018-10-31. Purdom, Clayton. "Cardi B fulfills the promise of "Bodak Yellow" on Invasion Of Privacy". Music (באנגלית אמריקאית). נבדק ב-2018-10-31. "Cardi B Releases New Single "Money"". HotNewHipHop. נבדק ב-2018-10-31. “Money” by Cardi B Review | Pitchfork, pitchfork.com (באנגלית) ""Money" by Cardi B Review - Black Squirrel Radio". Black Squirrel Radio (באנגלית אמריקאית). 2018-10-25. נבדק ב-2018-10-31. Cardi B - Money (Official Audio), ארכיון מ-2019-12-14, נבדק ב-2019-12-17 Cardi B (2018-10-23), Cardi B - Money (Official Audio), נבדק ב-2018-10-31 Cardi B (2018-12-21), Cardi B - Money [Official Music Video], נבדק ב-2019-04-15 Gold & Platinum, RIAA (באנגלית) www.bpi.co.uk "Gold/Platinum - Music Canada". Music Canada (באנגלית אמריקאית). נבדק ב-2018-12-20. Try the TIDAL Web Player, listen.tidal.com (באנגלית) BBC - Radio 1Xtra - Playlist, web.archive.org, ‏2018-10-28